Publication: Magyar Közlöny
Issue: MK-2002-146 (Year: 2002, Number: 146)
Era: 1990-2004
Section: az 1034/1992. (VII. 1.) Korm. határozathoz
Paragraph Index: 499

(1) bekezdésében bõvítette a törvény hatálya alá tartozó közigazgatási szervek körét. E törvények a munkavégzésre irányuló jogviszonyokat elkülönítetten szabályozzák. Külön szabályok (Ktv.) vonatkoznak azokra, akik az õket foglalkoztató szervezet nevében közhatalmi jogosítványokat gyakorolnak. A közhatalom gyakorlása a tipikus munkaviszonyban dolgozókétól eltérõ kötelezettségekkel, fokozott követelményekkel (pl. szigorúbb felelõsséggel) jár. A törvényalkotó a Ktv. szervi hatályát háromféleképpen határozza meg. A Ktv. hatálya nem terjed ki a közhatalmat gyakorló teljes állami szférára, mert a hatalom megosztásának elvébõl kiindulva aggályos lenne, ha a Ktv. részletszabályainak megalkotására felhatalmazással rendelkezõ Kormány kötelezõ érvénnyel szabályozhatná a nem kormányzati szerveknél foglalkoztatott munkavállalók jogviszonyát is. A törvényalkotó ezért azt a megoldást választotta, hogy egyes munkaviszonyokra (pl. bírák, ügyészek) nem terjesztette ki a Ktv. hatályát, más szervekkel létesített munkaviszonyok tekintetében szubszidiárius szabályként rendelte alkalmazni [Ktv. 1. § (2) bekezdés], míg meghatározott szervekre kifejezetten a Ktv. szabályait rendeli alkalmazni [Ktv. 1. § (1) bekezdés]. A Ktv. 1. §-a részben megnevezetten (pl. Miniszterelnöki Hivatal, Állami Számvevõszék, Gazdasági Versenyhivatal), részben gyûjtõfogalommal (pl. minisztériumok és országos hatáskörû szervek, központi hivatalok, minisztériumi hivatalok és területi, helyi szerveik) határozza meg, mely szervek alkalmazottainak közszolgálati jogviszonyára terjed ki a törvény hatálya. A törvényi hatály eseti téves értelmezésének megelõzése érdekében a Ktv. 73. § (2) bekezdése felhatalmazza a Kormányt, hogy a törvény hatálya alá tartozó szervek jegyzékét közzétegye. A törvényi felhatalmazás célja az volt, hogy a jogalkalmazás megkönnyítése érdekében jegyzékét adja a Ktv. hatálybalépésekor a hatálya alá tartozó szerveknek. Ez a rendelkezés alapvetõen a Ktv. hatálybalépése elõtt létrehozott szervekre vonatkozik, mert a Ktv. 73. § (3) bekezdése a Ktv. hatálybalépését követõen létrehozott közigazgatási szervek tekintetében elõírja, hogy a létrehozásukkor rendelkezni kell vezetõjük és alkalmazottaik jogállásáról. A Kormány e faladatának az — idõközben többször módosított — Korm. h. kiadásával tett eleget. A közszolgálati viszony szabályozása jogállamban garanciális jelentõségû. Nem lehet kérdéses a közszolgálati viszony minõsége, fennállta, mert ez — a közszolgálati státusz bizonytalansága folytán — jogállamban megengedhetetlen módon veszélyezteti a jogbiztonságot. A Ktvm. 1. § (1) bekezdése 2001. július 1-jei hatállyal a Ktv.-ben meghatározott központi közigazgatási szervek körébe emelte a központi hivatalokat is. A Korm. r.

Source: https://magyarkozlony.hu/hivatalos-lapok/520871579ad9ecf0f2f6d69e3a6838da5dcca359/dokumentumok/8c5d6110fffb2029a132594e026e77cabe38a4e4/letoltes